text: মোহাম্মদ আফজাল হোসেন (জন্ম: ৯ জানুয়ারি ১৯৬৪) হলেন একজন বাংলাদেশী ব্যবসায়ী ও রাজনীতিবিদ। তিনি কিশোরগঞ্জ-৫ আসন থেকে নির্বাচিত ৯ম ও ১০ম জাতীয় সংসদের সদস্য। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি  শপথবাক্য পাঠ করেন।
  
  প্রাথমিক জীবন 
  আফজাল হোসেন ১৯৬৪ সালের ৯ জানুয়ারি কিশোরগঞ্জ জেলার বাজিরপুর উপজেলার নোয়াপাড়া শশেরদিঘী গ্রামে জন্মগ্রহণ করেন। তার পিতার নাম মোঃ আবু বক্কর সিদ্দিক ও মাতার নাম মোছাঃ রেজিয়া খাতুন। তিনি অষ্টম শ্রেণী পর্যন্ত পড়াশুনা করেছেন।
  
  কর্মজীবন 
  আফজাল ঢাকা ট্রেড সেন্টার দোকান মালিক সমিতির সাধারণ সম্পাদক। তিনি প্রথম ২০০৮ সালে কিশোরগঞ্জ-৫ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হন। ২০১৪ সালে তিনি একই আসন থেকে বিনা প্রতিদ্বন্দ্বিতায় পুনরায় সংসদ সদস্য নির্বাচিত হন।
  
  তথ্যসূত্র
  
  বিষয়শ্রেণী:১৯৬৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:কিশোরগঞ্জ জেলার রাজনীতিবিদ
  বিষয়শ্রেণী:বাংলাদেশী ব্যবসায়ী
  বিষয়শ্রেণী:নবম জাতীয় সংসদ সদস্য
  বিষয়শ্রেণী:দশম জাতীয় সংসদ সদস্য
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:একাদশ জাতীয় সংসদ সদস্য
title: আফজাল হোসেন (রাজনীতিবিদ)